

# Илдар Халиков Россия банкының финанс базарлары буенча хезмәте җитәкчесенең беренче урынбасары белән очрашты

*25.09.2013*


Бүген Татарстан Премьер-министры Илдар Халиков Россия банкының финанс базарлары буенча хезмәте җитәкчесенең беренче урынбасары Владимир Чистюхин белән очрашты.


Татарстан Хөкүмәте башлыгы очрашуны ачып, бүгенге очрашуның күптән кирәклеген белдерде. “Сез беләсез, без бик рәхмәтлебез, чөнки һәрвакыт, аеруча Универсиада чорында сездән зур ярдәм күрдек. Уеннар барганда без көненә дистәләрчә карар кабул иттек, һәм алар сезнең тарафтан тиешенчә раслануны таләп итте”.


Татарстан Премьер-министры Владимир Чистюхинга республиканың икътисади үсеше турында сөйләде. Ике яктан да катнашучылар шулай ук республиканың киләчәктә Россия банкының финанс базарлары буенча хезмәте белән хезмәттәшлеген үстерү хакында фикер алыштылар.



*ТР Президенты матбугат хезмәте. Михаил Миронов*
Илдар Халиков Россия банкының финанс базарлары буенча хезмәте җитәкчесенең беренче урынбасары белән очрашты